Urbestro (Francio)

La **urbestro** prezidas, en Francio, la Municipan Konsilion, de kiu li organizas la laboron kaj plenumas la decidojn. Li havas ankaŭ grandajn povojn kaj proprajn respondecojn, kia la respondeco de la agado de la municipa polico, aŭ la respondeco pri la administrado de la komunuma dungitaro.

La urbestro estas ankaŭ la reprezentanto de la ŝtato en la komunumo. Tiel, li estas oficiro de civila statuso kaj oficisto de juĝa polico. La daŭro de la mandato de urbestro estas sesjara.

## Elekto 
### Historio 
En Francio, la ofico de urbestro aperis en la 9-a jarcento.

### Nuna situacio 
La urbestro estas la prezidanto de la Municipa Konsilio. Li estas elektita per sekreta voĉdonado el la municipaj konsilianoj, okaze de la unua kunsido de la Municipa Konsilio, kiu devas okazi inter la vendredo kaj la dimanĉo kiuj sekvas la kompleta elekto de la konsilio.

### Neakordeblecoj kaj kumuloj de mandatoj 
La mandato de urbestro estas neakordigebla kun tiu de prezidanto de iu Regiona Konsilio, prezidanto de iu Departementa Konsilio, kaj de Eŭropa komisionano, membro de la Eŭropa Centra Banko aŭ membro de la konsilio pri monpolitiko de la Banko de Francio.

La leĝo pri mandatakumulo ebligas al urbestro havi nur unu balotan mandaton (deputito, senatano, regiona konsiliano, departementa konsiliano), aldone al lia municipa mandato. La posteno de municipa konsiliano ne estas konsiderata kiel propra mandato.

## Daŭro de mandato 
La daŭro de la mandato de urbestro egalas tiun de la Municipa Konsilio (6 jaroj). Li estas réelektebla.

## Funkcioj 
Le urbestro estas samtempe oficisto de la ŝtato kaj oficisto de la komunumo kiel teritoria kolektivumo.

## La kostumo de la urbestroj 
[eta|altdekstre|*François Veisseyre, Urbestro de [Quimper en kostumo (1865-1870)*]]

Okaze de publikaj ceremonioj, la urbestro kaj la vicurbestroj devas surhavi oficialan kostumon.

Ekde 1790, okaze de la kreo de la komunumoj, la urbestroj havis kiel distingan simbolon la trikoloran skarpon kun franĝo.

## La insigno de la urbestroj 
altdekstre=0.5|eta|Insigno de urbestro

## Komunumoj mortintaj por Francio 
La ses komunumoj « mortintaj por Francio » (Beaumont-en-Verdunois, Bezonvaux, Cumières-le-Mort-Homme, Fleury-devant-Douaumont, Haumont-près-Samogneux kaj Louvemont-Côte-du-Poivre) estis tute detruitaj en la batalo apud Verdun en 1916 kaj neniam estis rekonstruitaj, pro tro grava esto de neeksplodintaj municioj kaj de renversitaj kaj politaj grundoj.

## Enspezoj 
La enspezoj de urbestro estas difinitaj en la artikolo L 2123-23 de la CGCT laŭ la grandeco de la komunumo, per procento de la fina malneta indico de la indica skalo de la ŝtatoficistaro (kromnomita: indico 1015).

## Dojenoj de la urbestroj 
En 2014, 93-jara, Marcel Berthomé estas la plej multjara urbestro de Francio en ofico, kaj regas la komunumon Saint-Seurin-sur-l'Isle ekde 1971. Gabriel Tambon estus la plej multjara urbestro de la komunumoj kun pli ol 3500 enloĝantoj ankoraŭ en ofico (Le Castellet), kaj Yves Bahu regas la vilaĝon Priez (Aisne - 53 enloĝantoj en 2011) ekde 1959.

En 2014, Arthur Richier en Faucon-du-Caire kaj Roger Senié en La Bastide-de-Bousignac finis siajn 11-ajn mandatojn.

Raymond Vergès estis urbestro de tri malsamaj komunumoj de Reunio inter 1935 kaj 1957 (Salazie 1935-1942, Saint-Denis 1946-1946, Saint-André 1948-1957).

 

## Fontoj 
### Referencoj 
### Bibliografio 
*  
*  
*  

## Vidu ankaŭ 
* Komunumo (Francio)
* Historio de urbestroj de Francio
* Urbestro (en Francio kaj en aliaj landoj)
* Municipa Konsilio
* Urbestro de arondismento (Francio)
* Municipa polico (Francio)
* Historio de la civila statuso en Francio
* Municipa baloto en Francio
* Eksigo de urbestro
* Asocio de urbestroj de Francio
* Établissement public de coopération intercommunale
* Honora urbestro

Kategorio:Juro pri teritoriaj kolektivumoj (Francio)